Politiet har været kaldt ud til flere forskellige indbrud i løbet af natten til onsdag. Klokken 3.38 gik alarmen ved tøjforretningen SHE i Farsø. Her ukendte gerningsmænd brudt døren op og stjålet kassebeholdningen. Kort efter klokken fire var den så gal ved Restaurant Munken på Danmarksgade i Frederikshavn. Her blev bagdøren brudt op og en eller flere indbrudstyve tømte tre spillemaskiner for mønter. Tyve minutter senere lød alarmen fra 3Fs lokaler på Engvej i Aalestrup. Her slap man med skrækken, da indbrudstyven er stukket af uden nogen tyvekoster. Det oplyser vagtchef ved Nordjyllands Politi, Bent Højgaard.

Opsummering:
Indbrudstyve var på spil flere steder i Nordjylland i nat.